রাসেলের বিকল্প কে? নিলামে কাদের জন্য দর হাঁকাবে KKR? দেখে নিন

ওয়েব ডেস্ক: ফিনিশার হিসেবে আর আন্দ্রে রাসেলকে (Andre Russell) পাবে না কলকাতা নাইট রাইডার্স (Kolkata Knight Riders)। মিনি নিলামের (IPL 2026 Auction) আগে তাঁকে রিলিজ করেছিল কেকেআর (KKR), তারপরেই আইপিএল থেকে অবসর নিয়েছেন এই ক্যারিবিয়ান তারকা। তাই আসন্ন নিলামে রাসেলের পরিবর্ত হিসেবে একজন ভালো বিদেশি ফিনিশারকে দলে নিতে চাইবে কিং খানের ফ্র্যাঞ্চাইজি। কিন্তু দ্রে রাসের জায়গায় কে নাইটদের ব্যাটিং আইনআপকে দৃঢ়তা দিতে পারবেন? এক্ষেত্রে একজন অজি তারকাকে এগিয়ে রাখলেন ভারতের প্রাক্তন অলরাউন্ডার ইরফান পাঠান (Irfan Pathan)।

পাঠানের মতে, আসন্ন মিনি নিলামে ক্যামেরন গ্রিনকে (Cameron Green) দলে নেওয়ার জন্য বড় অঙ্কের টাকা খরচ করতেও পিছুপা হবে না কলকাতা নাইট রাইডার্স। তাঁর মতে, অবসরপ্রাপ্ত আন্দ্রে রাসেলের অভাব পূরণের ক্ষেত্রে এই অজি অলরাউন্ডার সেরা বিকল্প হতে পারেন। তবে কেকেআর-এর পাশাপাশি গ্রিনের জন্য দর হাঁকানোর ব্যাপারে চেন্নাই সুপার কিংসও আসরে নামতে পারে বলে জানিয়েছেন ইরফান পাঠান।

আরও পড়ুন: ম্যাচ হারতেই অবসর! আর WWE-তে খেলবেন না জন সিনা?

আগামী ১৬ ডিসেম্বর বসবে ইন্ডিয়ান প্রিমিয়ার লিগের মিনি নিলামের আসর। তিনবারের আইপিএল চ্যাম্পিয়ন কেকেআর এবার ঝুলিতে সর্বোচ্চ টাকা নিয়ে নামছে নিয়ামে। কিং খানের ফ্র্যাঞ্চাইজির হাতে রয়েছে ৬৪.৩০ কোটি টাকা। সেক্ষেত্রে শুধু গ্রিন নয়, আরও একজন ভালো বিদেশি ওপেনার এবং একজন পেসারকে দলে নিতে চাইবে কেকেআর। সেজন্য ইতিমধ্যে নাইট শিবিরে চলছে শেষ মুহূর্তের প্রস্তুতি।